钦定古今图书集成/明伦汇编/氏族典/第189卷 > 萧柳
## 钦定古今图书集成/明伦汇编/氏族典/第189卷 > 萧柳

按《辽史萧柳传》：“柳字徒门，淳钦皇后弟阿古只五世
孙。幼养于伯父排押之家，多智能文，膂力绝人。统和
中，叔父恒德荐其才，诏入侍卫。十七年，南伐宋，柳中
流矢，裹创而战，众皆披靡。时排押留守东京，奏柳为
四军兵马都指挥使。明年，为北女直详稳，政济宽猛，
部民畏爱。迁东路统军使。秩满，百姓愿留复任，许之。”
从伐高丽，师还，致仕。柳好滑稽，虽君臣燕饮，诙谐无
所忌，时人比之俳优。